JayJayThrowThrow/commonwealth-wiki-mix huggingface dataset:
श्रम, रोजगार तथा सामाजिक सुरक्षा मन्त्रालय (नेपाल)

श्रम तथा यातायात व्यवस्था मन्त्रालय नेपाल सरकारको श्रम तथा यातायात सम्बन्धि कार्यहरू गर्ने सर्वोच्च निकाय हो।
इतिहास

सुरूमा उद्योग तथा वाणिज्य मन्त्रालयभित्र एक शाखाको रूपमा रहेको श्रम शाखालाई वि.सं. २०२८ सालमा छुट्टै विभागको रूपमा गठन गरी श्रम विभागको स्थापना
गरिएको थियो। तत्पश्चात् वि.सं. २०३८ सालमा श्रम तथा समाज कल्याण मन्त्रालयको रूपमा
स्थापित यस मन्त्रालयलाई वि.सं. २०५२ सालमा श्रम मन्त्रालयको नाममा रूपान्तरित गरियो।
यसरी विभिन्न चरण पार गर्दै वि.सं. २०५७ सालदेखि यातायात सम्बन्धी कार्य समेतको जिम्मा
लिई श्रम तथा यातायात व्यवस्था मन्त्रालयको रूपमा कार्यरत छ।
उद्देश्यहरू

*अर्थतन्त्रका विभिन्न क्षेत्रमा आवश्यक पर्ने श्रमशक्तिको लेखाजोखा गरी आवश्यक सक्षम,दक्ष, सिर्जनशील, प्रतिस्पर्धात्मक क्षमतावान् एवम् सीपयुक्त स्तरीय श्रमशक्ति उत्पादन गरी विश्वव्यापीकरण एवम् उदारीकरणको परिपेक्षमा स्वदशे भित्र तथा अन्तर्राष्ट्रिय श्रम बजारमासमेत आपूर्ति गर्न सकिने गरी श्रम शक्तिको विकास गर्नुका साथै औद्योगिक शान्ति, स्वस्थ र सुरक्षित रूपमा काम गर्ने वातावरण एवम् श्रमिकको प्रतिष्ठामा अभिबृद्धि गर्ने।

*आयआर्जन एवम् स्वरोजगारमूलक कार्यक्रमहरूलाई शिक्षा, स्वास्थ्य तथा सुरक्षा सम्बन्धीकार्यक्रम सँगसँगै व्यापक रूपमा विस्तार गरी खास गरी असङ्गठित क्षेत्रमा कार्यरत बालश्रमिक एवम् तिनका अभिभावकहरूको चेतना र आयको स्तरमा बृद्धि गर्ने।

*वैदेशिक रोजगार प्रवर्धनका लागि विश्वबजारको माग र आवश्यकतालाई दृष्टिगत गर्दैप्रि तस्पधार्त् मक क्षमता भएका जनशक्ति तयार गगर्नु का साथै श्रम आप्रवासका सबै चरणहरूलाई भरपर्दो, विश्वसनीय, पारदर्शी एवम् सहज र सरल बनाउने।

*सुरक्षित, व्यवस्थित सेवामूलक यातायात व्यवस्था प्रणालीको विकास गर्ने।
कार्यक्षेत्र र जिम्मेवारी

नेपाल सरकार (कार्य विभाजन) नियमावली, २०६४ बमोजिम मन्त्रालयको कार्य र जिम्मेवेवारी देहेहाय बमोजिम रहेकेको छ।
*श्रम सम्बन्धी नीति तथा कार्यान्वयन सम्बन्धी,
*श्रमशक्ति श्रम बजार सम्बन्धी अध्ययन, अनुसन्धान, तथ्याङ्क सङ्कलन तथा विश्लेषण सम्बन्धी,
*श्रम सम्बन्धी राष्ट्रिय, अन्तर्राष्ट्रिय सङ्घसंस्थाहरूसँग सर्म्पर्क र सम्बन्ध सम्बन्धी,
*श्रमिक र व्यवस्थापकबीचको सम्बन्ध सम्बन्धी,
*रोजगार सेवा तथा श्रमिक आपूर्ति सम्बन्धी,
*वैदेशिक रोजगार सम्बन्धी,
*व्यवसायिक तालीमको सञ्चालन, समन्वय तथा प्रबर्द्धन सम्बन्धी,
*नाबालक, महिला, अपाङ्ग तथा बधुवा मजदूरको सीप र तालीम सम्बन्धी,
*ट्रेड युनियन सम्बन्धि,
*श्रमिकहरूको सामाजिक सुरक्षा सम्बन्धी,
*विदेशीहरूका लागि श्रम स्वीकृति दिने सम्बन्धी,
*श्रम प्रशासन तथा व्यवस्थापन सम्बन्धी,
*बोनस सम्बन्धी,
*यातायात (हवाई यातायात बाहेक) तथा परिवहन सम्बन्धी व्यवस्थापन र सञ्चालन सम्बन्धी
*नीति, योजना, कार्यान्वयन र नियमन सम्बन्धी,
*सम्बन्धित संस्थान तथा सङ्गठन सम्बन्धी,
*यातायात सेवा (हवाई यातायात सेवा बाहेक) व्यवस्थापन र सञ्चालनसँग सम्बन्धित,
*अन्तर्राष्ट्रिय संस्था वा निकायहरूसँग सर्म्पर्क सम्बन्धी।
मन्त्रालय अर्न्तर्गतका निकायहरू

*श्रम विभाग।
*रोजगार प्रबर्द्धन विभाग।
*यातायात व्यवस्था विभाग।
*व्यवसायिक तथा सीप विकास प्रशिक्षण केन्द्र।
सम्पर्क ठेगाना

नेपाल सरकार
श्रम तथा यातायात मन्त्रालय
सिहदरवार, काठमाडौँ, नेपाल
फोन : ४२४७८४२, ४२४१९६३
फ्याक्स : ४२५६८७७
ईमेल : info@moltm.gov.np
आधिकारीक वेबसाईट

www.moltm.gov.np

श्रेणी:नेपाल सरकार
श्रेणी:नेपाल सरकारका मन्त्रालयहरू
श्रेणी:सरकारी कार्यालयहरू
धिमे

धिमे रुखको बेलनाकार टोड्कोलाई भित्रपटि पूरै खोक्रो बनाई दुवैतिर छालाले मोडेर बनाइएको ताल बाजा हो । यो बाजा काठमाडौँ उपत्यकाका नेवारहरूको सबैभन्दा प्रचलित परम्परागत बाजा हो । धिमय् राईहरूको च्याब्रुङ र तर्राईबासीहरूको ढोलसँग धिमय् आकारप्रकार तथा बजाउने तरिका मिल्छन् ।धिमे साथ भुस्या हो काॅश बनेकोबाता थाल आकार टाल मा पिटने बाजााउनेहो डाफा भजन पुरनो बाजा हो हारमोनियम टबला धेरि भण्डाअगादि गाऊने बजउने मल्लपालामा जुजु राजा मनपराउने गाउने लेण्डा डाफा भजन मृडङ भजन नेपाल को पुरानो हो
सन्दर्भ सामग्रीहरू
बाह्य कडीहरू

श्रेणी:बाजा
श्रेणी:नेपालका परम्परागत बाजाहरू
श्रेणी:बाजाहरू
श्रेणी:लोकसंस्कृति
श्रेणी:ताल बाजाहरू
श्रेणी:नेवारी संस्कृति
राष्ट्रिय वाणिज्य बैङ्क

राष्ट्रिय वाणिज्य बैङ्क, पूर्ण सरकारी स्वामित्वमा स्थापित नेपालको दोस्रो पुरानो र सबैभन्दा ठूलो वाणिज्य बैङ्क हो। यसको स्थापना रा.वा.बैङ्क ऐन, २०२१ अर्न्तर्गत वि.सं.२०२२ साल माघ १० गते तदअनुसार जनवरी २३, १९६६ मा भएको हो । यस बैङ्कले औद्योगिक व्यापारिक कृषि तथा मुद्रा स्थानान्तर, पूंजी बजार, उपभोक्ता कर्जा लगायत अन्य क्षेत्रहरूमा ग्राहकहरूलाई विविध बैङ्किङ्ग सेवा पुर्‍याउँदै आएको छ। राष्ट्रिय वाणिज्य बैङ्कसँग देशभर २६०० कर्मचारी सहित देशभरमा २६० भन्दा धेरै वटा शाखाको विस्तृत कार्यजालो रहेको छ। यस बैङ्क सँग १७ लाख सन्तुष्ट ग्राहक रहेको छ जुन नेपालको कुनै पनि बैङ्कको लागि बढी रहेको छ । बैङ्कले देशको अर्थतन्त्रको लागि उपयोगी कदम चाल्दै आएको छ ।
सन्दर्भहरू
बाह्य कडीहरू

राष्ट्रिय वाणिज्य बैङ्कको आधिकारीक वेबसाईट
यी पनि हेर्नुहोस वाणिज्य बैंक काे कार्य

श्रेणी:नेपाली बैङ्कहरू
श्रेणी:अर्थतन्त्रहरू
श्रेणी:नेपालका सार्वजनिक संस्थानहरू
नेपाल बैङ्क

नेपाल बैङ्क लिमिटेड नेपालमा स्थापना भएको पहिलो बैङ्क हो। यो नेपाल सरकार तथा निजी लगानिकर्ताहरूको संयुक्त लगानिमा स्थापना भएको हो।
इतिहास

नेपाल बैङ्कको उद्घाटन राजा त्रिभुवनबाट वि.सं.१९९४ कार्तिक ३० गतेका दिन भएको थियो। यसैबाट नेपालमा संस्थागत रूपमा बैङ्किङ्ग सेवाको शुरुवात भएको थियो। यो बैङ्क स्थापना हुनु भन्दा पहिले सम्म सम्पूर्ण मौद्रिक कारोवारहरू निजी डिलर तथा व्यापारिक केन्द्रहरूबाट हुने गर्दथ्यो। १२ जना कर्मचारी र एकमात्र कार्यालयबाट सुरू भएको थियो। उक्त अवसरमा बोल्दै तत्कालिन प्रधानमन्त्री राणा प्रधानमन्त्री जुद्धशमशेरले "राजा त्रिभुवनको आज्ञाले सम्पूर्ण देशको चाहाना अनुरूप गर्न लागिईरहेको यो कार्य मेरो लागि एकदम ठूलो अवसर हो" भनेका थिए। "आजसम्म नेपालमा कुनै बैङ्क खोल्न सकिएको थिईएन। तर्सथ, उक्त आवश्यकता पूरा गर्न नेपाल बैङ्क लिमिटेड नाममा यो बैङ्क स्थापना हुन लागेको तथा श्री ५बाट उद्घाटन हुन लागिरहेको यो क्षण अत्यन्तै आनन्द तथा खुशीको क्षण हो। यस बैङ्कको उद्देश्य भनेको धनि गरीब सबैलाई सेवा प्रदान गर्नुका साथै राष्ट्र निर्माणमा योगदान पुर्‍याउनु रहेको छ। उक्त उद्देश्य हासिल गर्न सबैबाट र्समर्थन तथा शुभकामनाको आवश्यकता पर्ने हुनाले म त्यस प्रकारको सहयोग प्राप्त हुनेमा विश्वस्त छु।"

त्यस समयमा, यस औपचारिक बैङ्किङ्ग नयाँ अवधारणालाई धेरै कमले मात्र बुझनुको साथै धेरै कम मात्र यस प्रति विश्वस्त थिए। जति हकप्रद शेयर उठाउनु सजिलो थिएन त्यति नै निक्षेप परिचालन गर्नु पनि गार्‍हो थियो । जसको परिणामस्वरूप, बैङ्कले रु. २५,००,००० मुल्यको हकप्रद शेयर निश्कासन गरेकोमा रु. ८,४२,००० मात्र उठाउन सफल भएको थियो । नेपालमा बैङ्क नहुनाले देशको आर्थिक समुन्नतिमा बाधा पुगिरहेको तथा जनतालाई असुविधा परिरहेकोले मुलुकको समुन्नति तथा जनतालाई सेवा पुर्‍याउने उद्देश्यकासाथ यस बैङ्कको स्थापना एवं सञ्चालनको लागि यो कानुन जारी गरिएको छ । बैङ्क स्थापनाको प्रथम वर्षा कुल निक्षेप रु. १७,०२,०२५ रहेकोमा चल्ती निक्षेप करिव रु. १२,९८,८९८ मुद्दती निक्षेप रु. ३,८८,९६४ तथा वचत निक्षेप रु. १४,१६३ रहेको थियो । प्रथम वर्षको अन्तमा, कर्जा प्रवाह तथा वक्यौता गरी जम्मा रु. १९,८५,००० रहेको थियो । नेपाल बैङ्क लिमिटेड स्थापना देखिनै सरकारी तथा निजी क्षेत्रको संयुक्त लगानीको बैङ्क हो । रू. १०० परल मुल्यका २५०० हकप्रद शेयरहरू मध्ये, ४०% शेयरमा सरकारको लगानी थियो भने बाँकी ६०% शेयर निजी क्षेत्रलाई बिक्रीको लागि छुट्टयाईएको थियो । बैङ्क सञ्चालनको शुरुमा केवल १० जना शेयरधनीहरू मात्र रहेका थिए ।
सन्दर्भ सामग्रीहरू
यी पनि हेर्नुहोस

श्रेणी:नेपाली बैङ्कहरू
श्रेणी:अर्थतन्त्रहरू
श्रेणी:बैंकहरू
हुलाक सेवा विभाग, नेपाल

हुलाक सेवा विभाग नेपाल सरकारको सूचना तथा सञ्चार मन्त्रालय अन्तरगतको एक विभाग हो जसले नेपालभर हुलाक सेवा प्रदान गर्दछ।
इतिहास

नेपालमा हुलाक सेवा वि.सं. १९३५बाट हुलाक घरको स्थापना भई सुरू भएको हो। हुलाक ऐन, २०१९ कार्यान्वयनमा आएपछि सो ऐनद्वारा निर्धारित कार्यहरू हुलाक सेवा विभागले सम्पादन गर्दै आएको छ।
उद्देश्य

प्रचलित कानुन र अन्तर्राष्ट्रिय सन्धी सम्झौताका आधारमा नेपाली जनतालाई शीघ्र तथा विश्वसनीय रूपमा चिठ्ठीपत्र पहूँच एवं धनादेश सुविधा प्रदान गर्नु यस विभागको प्रमुख उद्देश्य हो।
कार्यहरूः

# चिठ्ठीपत्रहरू सम्वन्धितसमक्ष पुर्‍याउने,
# हुलाक टिकट प्रकाशन गर्ने,
# धनादेश व्यवस्था गर्ने,
# बचत बैङ्क सञ्चालन गर्ने।
सम्बन्धित लेखहरू

* सूचना तथा सञ्चार मन्त्रालय
* नेपाल सरकार
सम्पर्क ठेगाना

हुलाक सेवा विभाग
बबरमहल
काठमाडौँ, नेपाल
टेलीफोन: ९७७-१-४२२४११६,४२२४११७
फ्याक्स: ९७७-१-४२२४१४३
ईमेल: info@postalservice.gov.np
आधिकारीक वेबसाईट

www.postalservice.gov.np


श्रेणी:नेपाल सरकार
श्रेणी:मन्त्रालयहरू
श्रेणी:सरकारी कार्यालयहरू
श्रेणी:नेपाली सञ्चार सेवा
सूचना विभाग, नेपाल

सूचना विभाग नेपाल सरकारको सूचना तथा सञ्चार मन्त्रालय अन्तरगतको एक विभाग हो जसले नेपाल अधिराज्यबाट प्रकाशित हुने पत्रपत्रिकाको विविध पक्षको विवरणहरूको अभिलेख राख्ने गर्दछ। हाल प्रेससँग सम्बन्धित सरकारी संस्थाहरूलाई एकै ठाउँमा राख्ने नेपाल सरकारको अवधारणाबमोजिम यस विभागसंगै प्रेस काउन्सिल नेपाल र नेपाल पत्रकार महासङ्घका कार्यालयहरू काठमाडौंको तिलगंगास्थित सञ्चारग्राममा रहेका छन्।
इतिहास

नेपाल सरकारका सूचनाहरू जनता समक्ष पुर्‍याउने कार्यमा समन्वयकारी भुमिका निर्वाह गर्नका लागि सूचना विभागको स्थापना वि.सं. २००५ सालमा राणा प्रधानमन्त्री श्री ३ मोहन शम्सेर ज.व.रा.को पालामा "प्रचार विभाग"को नामले भएको हो।
उद्देश्य

नेपाल अधिराज्यको संविधान २०४७ ले दिएको छापाखाना र प्रकाशनसम्बन्धी मौलिक हक को उपभोगमा सहयोग पूर्‍याउन एवं सूचनाको हकलाई उपभोग गर्नसक्ने वातावरण सृजना गर्न क्रियाशील रहनू यस विभागको मुल उद्देश्य रहेको छ। यसका अतिरिक्त अन्य उद्देश्यहरू यस प्रकार छन्।

*नेपाल सरकारका कामकारवाही बारे सर्वसाधारण जनतामा अतिरिक्त स्वदेश तथा विदेशमा सूचना प्रवाह गर्ने,
*स्वस्थ, मर्यादित, व्यावसायिक तथा संस्थागत पत्रकारिताको विकासका लागि उत्प्रेरित गर्ने।
कार्यहरू

# सूचना सामग्रीको अभिलेख,
# सूचना प्रवाहको व्यवस्था,
# प्रेस तथा सूचना समन्वय,
# फोटोग्राफी
# प्रकाशन तथा वितरण
सम्बन्धित लेखहरू

*प्रेस काउन्सिल नेपाल
*नेपाल पत्रकार महासङ्घ
*सञ्चारग्राम
*सूचना तथा सञ्चार मन्त्रालय


श्रेणी:नेपाल सरकार
श्रेणी:मन्त्रालयहरू
श्रेणी:सरकारी कार्यालयहरू
श्रेणी:नेपाली सञ्चार सेवा
राष्ट्रिय मुक्ति मोर्चा (अल्जेरिया)

thumb|'छ प्रमुखहरू' - १९५४मा मोर्चाको संस्थापकहरूराष्ट्रिय मुक्ति मोर्चा (Front de Liberation Nationale/جبهة التحرير الوطني) अल्जेरियाका एउटा राजनीतिक दल हो | दल १९५४मा स्थापना गरियो | राष्ट्रिय मुक्ति मोर्चा उपनिवेशी नियम विपरित संघर्ष गर्यो |

अल्जेरिया राष्ट्रिय युवा सङ्घ दलको युवा सङ्गठन हो | २००२ संसदीय निर्वाचनमा दलले २ ६१८ ००३ मतहरू (३५.३% , १९९ क्षेत्रहरू) पायो | २००४को सभापतिको निर्वाचनमा दलको उमेदवार अलि बेन्फ्लिसले ६५३ ९५१ मतहरू (६.४%) पायो |
सम्बन्धहरू

* वेबसाइट


श्रेणी:अल्जेरियाका राजनीतिक दलहरू
अङ्गोला जनमुक्ति आन्दोलन - श्रम दल

एङ्गोला जनमुक्ति आन्दोलन - श्रम दल (Movimento Popular de Libertação de Angola - Partido do Trabalho) एङ्गोलामा एउटा राजनीतिक दल हो | दल १९५६मा स्थापना गरियो |

दलले EME प्रकाशन गर्छ | Juventude do Movimento Popular da Libertação de Angola दलको युवा सङ्गठन हो |

१९९२को सभापतिको निर्वाचनमा दलको उमेदवार जोसे एदुअर्दो दोस सन्तोसले १ ९५३ ३३५ मतहरू (४९.५७%) ल्याएर विजयी हुनुभयो। १९९२ संसदीय निर्वाचनमा दलले २ १२४ १२६ मतहरू (५३.७४% , १२९ क्षेत्रहरू) पायो | यो दल समाजवादी इन्टरनेसनलसँग आबद्ध छ।
सम्बन्धहरू

* वेबसाइट


श्रेणी:एङ्गोलाका राजनीतिक दलहरू
नेपाल राष्ट्र बैङ्क

right|thumb|पोखरामा रहेको नेपाल राष्ट्र बैङ्कको कार्यालय

नेपाल राष्ट्र बैङ्क नेपालको केन्द्रीय बैङ्क हो। नेपालको आर्थिक क्षेत्रको व्यवस्थापन गर्ने उद्देश्य सहित केन्द्रीय बैङ्कका रूपमा नेपाल राष्ट्र बैङ्क ऐन १९५५ अन्तर्गत नेपाल राष्ट्र बैङ्कको स्थापना २०१३ साल वैशाख १४ गते (सन् १९५६ अप्रिल २६) मा भएको थियो। नेपाल राष्ट्र बैङ्क र वित्तीय संस्थाहरूको मौद्रिक विनिमायक र प्रक्षेपण को रूपमा रहेको छ। तत्कालिन ऐनको ठाउँमा नयाँ नेपाल राष्ट्र बैङ्क ऐन २०५८ परिचालन गरी त्यसमा बैङ्कको स्वायत्तता, स्वतन्त्रता र सुनिश्चिता गरिएको छ। नेपाल राष्ट्र बैङ्कले विदेशी मुद्रा विनियम दर र देशमा रहेको विदेशी मुद्रा भण्डारको संरक्षण, विदेशी मुद्रा नीति नियन्त्रण गर्दछ।
उद्देश्य

यसका उद्देश्य हुन् -

१. अर्थतन्त्रको दिगो विकासको निमित्त मूल्य र शोधनान्तर स्थिरता कायम गर्नका लागि आवश्यक मौद्रीक तथा विदेशी विनिमय नीति निर्माण गरी सोको व्यवस्थापन गर्ने।

२. बैङ्किङ तथा वित्तिय क्षेत्रको स्थायित्व र आवश्यक तरलतालाई प्रवर्द्धन गर्ने।

३. सुरक्षित, स्वस्थ तथा सक्षम भुक्तानी प्रणालीको विकास गर्ने।

४. बैङ्किङ तथा वित्तिय प्रणालीको नियमन, निरिक्षण, सुपरिवेक्षण तथा अनुगमन गर्ने।

५. नेपाल अधिराज्यको समग्र बैङ्किङ तथा वित्तिय प्रणालीको संवर्द्धन गरी सो प्रति सर्वसाधारणको विश्वसनियता अभिवृद्धि गर्ने।
बैङ्कका गभर्नर

नेपाल राष्ट्र बैङ्कमा एकजना गभर्नर र दुईजना डेपुटी गभर्नर रहन्छन्। गभर्नर नियुक्त हुनुपूर्व राजा त्रिभुवनका सबै मुद्राहरूको हस्ताक्षरी सदर मुलुकी खानाका प्रमुख खजाञ्चीले गर्दथे। उनीहरू यसप्रकार थिए;

१. जनक राज- पहिलो कागजी नोटको हस्ताक्षर

२. भरत राज

३. नरेन्द्र राज

हालसम्मका गभर्नरहरूको नाम तल दिइएको छ -


* मुद्धा चल्दा केही समय वर्खास्त भै पुनर्वहाली भएका गभर्नरहरू
नोट: कृष्ण बहादुर मानन्धर मुद्रामा हस्ताक्षर गर्ने कायम मुकायम गभर्नर थिए।
बाह्य कडीहरू

*आधिकारीक वेबसाइट
*प्रकाशनहरू
*विज्ञप्ती तथा समाचारहरू
सन्दर्भ सामग्रीहरू

श्रेणी:नेपाली बैङ्कहरू
श्रेणी:सरकारी संस्थानहरू
श्रेणी:नेपालका अर्थतन्त्रहरू
श्रेणी:केन्द्रीय बैङ्कहरू
श्रेणी:नियमनकारी निकाय
श्रेणी:नेपालका नियमनकारी निकायहरू
जुजु धौ

नेवारी भाषाको जुजु धौ भन्नाले दहीको राजा भन्ने जनाइन्छ । दहीहरूको राजा अर्थात् उत्कृष्ट दही भएकाले नेपालका मल्लराजाहरूले खाने हुनाले यसलाई जुजु धौ भनिएको हो । अत्याधुनिक प्रविधिहरूको प्रतिस्पर्धा बढिरहेको बेलामा पनि भक्तपुरका बासिन्दाहरूले परम्परागत शैलीबाट बनाउने परम्परालाई जोगाएर राखेको छ । अन्य दही भन्दा स्वादिलो र स्वस्थकर भएकाले पनि यस दहीको महत्त्व नेपाल भरि नै प्रख्यात रहेको छ । भक्तपुर घुम्न गएको जो कोही नेपाली होस् या विदेशी पर्यटक जो कोही पनि जुजु धौ खान भुल्दैनन् ।
इतिहास

मानिसले पशुपालन गरेदेखि नै दही खान जानेका हुन् । तर दही मानिसले जानेर वा बुझेर बनाएर खाएका भने होइनन् । दैनिक खाएर बचेको दूध भोलिपल्ट खान खोज्दा जमेको देखी अचम्म मानेर खाँदा झन् मीठो र फरक स्वादको पाएपछि मानिसले दही बनाउन थालेको बताईन्छ । इतिहासविदरूका अनुसार लिच्छविकालमै दही बनाउने व्यवसाय मर्यादित र सम्मानित भइसकेको थियो । तैपनि व्यवसायीबीच राम्रो दही बनाउने प्रतिस्पर्धा भने मल्लकालमा आएर सुरु भएको पाइन्छ । मल्लकालका राजा जयस्थिति मल्लले बजारमा पाइने दही राजदरबारमा पनि मगाएको पाइन्छ ।
जुजु धौ बनाउने तरीका

जुजु धौ परम्परागत शैलीबाट बनाउने गरिन्छ । सबै भन्दा पहिले भुस आवश्यकता अनुसार बिछ्याइन्छ । भुस माथि माटोबाट बनेको कटारो राखिन्छ । त्यसपछि उम्लेको दुध कटारोको आधा भाग सम्म राखिन्छ, केहीबेर पछि आधा दुध राखेर भरिन्छ र ढकनी लगाइन्छ । त्यसलाई माथिबाट बाक्लो सिरक या केही न्यानो हुने ओढ्नेले छोपेर राखिन्छ । करिब ४–५ घण्टा पछि जुजु धौ तयार हुन्छ ।
सन्दर्भ सामग्रीहरू

श्रेणी:नेवारी परिकार
अस्ट्रिया जनता पार्टी

अस्ट्रिया जनता पार्टी (Österreichische Volkspartei) अस्ट्रियामा एउटा राजनीतिक दल हो | दल १९४५ मा स्थापना गरियो |

वोल्फ्गन्ग शिसेल दलको नेता हो |

Junge Volkspartei दलको युवा सङ्गठन हो |

२००२ संसदीय निर्वाचनमा दलले २ ०७६ ८३३ मतहरू (४२.३०% , ७९ क्षेत्रहरू) पायो |

२००४ को सभापतिको निर्वाचनमा दलको उमेदवार बेनिता फेरेरो वल्द्नेरले १ ९६९ ३२६ मतहरू (४७.६%) पायो |

युरोपेली संसदमा यो दलको ६ सदस्य छन्।
सम्बन्धहरू

* ÖVP


श्रेणी:अष्ट्रीयाका राजनीतिक दलहरू
लन्डन

लन्डन सहर बेलायत र संयुक्त अधिराज्यको राजधानी हो। यो सहर बेलायतको दक्षिण-पूर्वमा छ र थेम्स नदी यसको बिचबाट बग्दछ। यहाँ मानिसहरू बसोबास गर्दै आएको २ हजार वर्ष भन्दा बढी भई सकेको छ। यहाँको जनसङ्ख्या करिब ७५ लाख छ, जुन युरोपेली सङ्घका सबै सहरहरू मध्ये सबैभन्दा धेरै हो। महानगरिय क्षेत्रमा करिब १ करोड ४० लाख मानिसहरू बसोबास गर्दछन। व्यापार, अर्थतन्त्र र संस्कृतिको गणितले यो विश्वकै एक महत्त्वपूर्ण सहर हो। राजनीति, शिक्षा, मनोरञ्जन, सञ्चार माध्यम, फेशन र कलामा लन्डनले ठुलो प्रभाव पार्दछ। यहाँ ब्रिटिस सङ्ग्रहालय, नेशनल ग्यालरी, प्राकृतिक इतिहास सङ्ग्रहालय, टेट मोडर्न, ब्रिटिस लाइब्रेरी र वेस्ट एन्ड थिएटर सहित कई धेरै महत्त्वपूर्ण सङ्ग्रहालय, गिर्जाघर र अन्य राम्रा पर्यटकिय ठाउँहरू छन्।
घटनाहरू

* १३८१ - किसानहरूको बिद्रोह - पहिलो कर दङ्गा
* १६०५ - Gunpowder Plot stopped
* १६६५ - The Great Plague of London - many people die
* १६६६ - The Great Fire of London
* १७८० - Gordon riots
* १८५१ - The Great Exhibition held at The Crystal Palace
* १९०८ - लन्डनमा ओलम्पिक खेल आयोजना
* १९४८ - लन्डनमा ओलम्पिक खेल दोस्रो पटक आयोजना
* १९४०-४१ - जर्मनीद्वारा द्वितिय विश्व युद्धमा लन्डनमा बम प्रहार
* १९६६ - लन्डनमा फुटबल विश्व कप आयोजना। बेलायत बिजयी।
* १९९० - दोस्रो कर दङ्गा
* २००० - नयाँ शहश्राब्दी मनाउन लन्डनमा शहश्राब्दी गुम्बजको उद्घाटन।
* २००५ - ७ जुलाई बमकाण्ड - ५२ मरे, ७०० भन्दा बढी घाइते
* २०१२ - ओलम्पिक खेल लन्डनमा तस्रो पटक आयोजना
इतिहास

रोमनहरूले इश्वि सन ४३मा थेम्स नदी किनारमा लोन्दिनियम नामको एक सहर निर्माण गरे, जसको नाम पछि लन्डन भयो। यस सहरलाई सन ६१मा रानी बौदिकाका सैनिकहरूले ध्वस्त पारे। रोमनहरूले समातेपछि बौदिकाले आत्महत्या गरिन। रोमनहरूले लन्डनको पुनर्निर्माण गरे। लन्डन एक महत्त्वपूर्ण व्यापारिक सहर हुनपुग्यो। रोमनहरूले ब्रिटेन छाडेपछि धेरै समयसम्म सहरमा कोही पनि बसेनन् किन भनें एङ्गलो-सेक्सनहरू गाँउमा बस्न रुचाँउदथे। नवौँ सताब्दीमा मानिसहरू त्यहाँ फेरी बस्न थाले। यो बेलायतको सबै भन्दा ठुलो सहर त बन्यो तर १२वौं सताब्दीमा आएर मात्र यो बेलायतको राजधानी बन्यो।

त्यस पश्चात, लन्डन धेरै ठुलो बन्न पुग्यो। बृहत लन्डनमा ३३ लन्डन बोर्‌होहरू र एक मेयर छन्। लन्डनको पुरानो सहर केबल एक बर्गमिल मात्र छ, तर यसको आफ्नै लर्डमेयर छ।

बृहत लन्डनको अर्को प्रसिद्ध भाग वेस्टमिन्सटर हो, जुन सधैँ लन्डन भन्दा बेग्लै सहर थियो। वेस्टमिन्सटरमा वेस्टमिन्सटर एब्बे (एक गिर्जाघर), वेस्टमिन्सटर दरबार (संसद भवन, बिग बेन - ठुलो घण्टा भएको) र १० डाउनिङमार्ग (प्रधानमन्त्री निवास) छन्।
स्मारकहरू

thumb|शहश्राब्दी गुम्बज, थेम्स नदीबाट हेर्दा
* बिग बेन (घण्टाघर)
* बकिङ्गम दरवार
* शहश्राब्दी गुम्बज
* लन्डन आँखा
* नेल्सनको कोलम, ट्राफाल्गर चोक मा
* स्तम्भ पुल
* लन्डन अन्डरग्राउण्ड

1600px|आधुनिक लन्डनको दृश्य
पनि हेर्नुहोस्

* लन्डन अन्डरग्राउन्ड
अन्य वेबसाइटहरू

* लन्डन सहर
* लन्डनको घुमघाम
सन्दर्भ सामग्रीहरू

श्रेणी:विश्वका चर्चित सहरहरू
रोम

रोम (, , ) सहर इटाली र इटालेली क्षेत्र लाटियमको राजधानी हो। यो टाइबर नदीमा अवस्थित छ र जनसङ्ख्या २८ लाख छ । सबैतिरबाट रोमले घेरेको भ्याटिकन सहर उत्तर-पश्चिममा पर्दछ ।

किम्बदन्ति अनुसार रोमको स्थापना ईशापूर्व ७५३, एप्रिल २१मा रोमुलुसले गरका थिए। उनले रेमुस नामको आफ्नो जुम्ल्याहा भाइ रेमुसलाई मारेर रोमका प्रथम राजा भए । उनिहरू दुबैलाई ब्वाँसोले हुर्काएको कथन छ ।

रोम सूर्य पहाडमा स्थापना गरिएको थियो, जसलाई पछि पालाटाइन नामाकरण गरियो। यो बढ्दै गएर अहिले सात पहाडहरूमा स्थापित छ:

* पालाटाइन
* आबेन्टाइन
* कापिटोलाईन
* किरिनाल
* बिमिनाल
* एस्किलाईन
* केइलियन

रोम रोमाली अधिराज्यको केन्द्र थियो, पछि रोमाली गणराज्य, र त्यसपछि रोमन साम्राज्यको।
शिक्षा

रोम इटालीको एक शैक्षिक ठाउँ हो। रोमका बालबालिकाहरूले ६ वर्षको उमेरमा विद्यालय भर्ना हुनु पर्दछ। इटालीकै सबैभन्दा ठूलो विश्वविद्यालय सन १३०३मा स्थापित Università degli Studi di Roma उनिभेरसिता देल्यी स्तुदी दि रोमा (रोमको विश्वविद्यालय) हो र यो पनि रोममै छ। यस विश्वविद्यालयमा करिव २ लाख विद्यार्थीहरू अध्यनरत छन्।
यातायात

रोममा एक विमानस्थल छ, जसको नाम हो लेयोनार्दो दा भिन्ची अन्तर्राष्ट्रिय विमानस्थल (IATA: FCO)।

center|600px|thumb|एक वायुयानबाट हेर्दाको रोमको पानोरामिक दृश्य
महत्त्वपूर्ण स्मारकहरू

* भ्याटिकन
पुरातात्विक भवनहरू

* रोमाली सभास्थल
* कलिसियम
* आन्तोनियुस र फाउस्तिनाको मन्दिर (ईश्वी सन् १४१)
* जुलियस सिजरको मन्दिर (ईशापूर्व २९)
* भेस्ताको मन्दिर (ईशापूर्व ७औं शताब्दि)
* कास्तोर र पोलुक्सको मन्दिर (ईशापूर्व ४८४)
* The Arch of Augustus(२९-१९ BC)
* The Forum of Caesar(५४ BC)
* The Forum of Augustus(२ BC)
* The Temple of Venus and Rome(१३५ AD)
* The Circus Maximus
* The Baths of Caracalla(२१२-२१६ AD)
* Pantheon
सन्दर्भ सामग्रीहरू
पनि हेर्नुहोस्

* पुरातात्विक रोम
अन्य वेबसाइटहरू

* क्वात्रोचेन्तो (फ्रान्सेली भाषामा)
* रोमका बारेमा केही तथ्य
* रोमको भूउपग्रहिय चित्र , न्यासाले खिंचेको
* रोम यात्रा सहयोगी Guide about Rome with tourist information
* Official site of the City of Rome
* APT (official Tourist Office) of the City of Rome


श्रेणी:इटाली
धौलाकोट

नेपालको पूर्व प्रशासनिक विभाजन अनुसार, सुदूरपश्चिमाञ्चल विकास क्षेत्र विकास क्षेत्रको महाकाली अञ्चल, दार्चुला जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या २५७३ रहेको थियो जसमध्ये १२१५ पुरुष र १३५८ महिला रहेका थिए भने यहाँ ४६९ घरधुरी रहेको थियो। यो हाल ब्याँस गाउँपालिकामा पर्दछ।

यसको साविकको १ र २ वडाहरू ब्याँस गाउँपालिकाको वडा नम्बर ४ हो भने ३-९ वडाहरू ब्याँस गाउँपालिकाको वडा नम्बर ५ हो।
सन्दर्भ सामग्रीहरू

श्रेणी:दार्चुला जिल्लाका ठाउँहरू
ढिकपुर

नेपालको पूर्व प्रशासनिक विभाजन अनुसार, मध्यपश्चिमाञ्चल विकास क्षेत्रको राप्ती अञ्चल, दाङ जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ११०३३ रहेको थियो जसमध्ये ४९९३ पुरुष र ६०४० महिला रहेका थिए भने यहाँ २३८८ घरधुरी रहेको थियो। यो हाल घोराही उपमहानगरपालिकामा पर्दछ।

यसको साविकका ४-९ वडाहरू घोराही उपमहानगरपालिकाको वडा नम्बर ९ हो भने १-३ वडाहरू वडा नम्बर ८ हो।
सन्दर्भ सामग्रीहरू

श्रेणी:दाङ जिल्लाका ठाउँहरू
धिरापुर

नेपालको पूर्व प्रशासनिक विभाजन अनुसार, मध्यमाञ्चल विकास क्षेत्रको जनकपुर अञ्चल, महोत्तरी जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ९५५० रहेको थियो जसमध्ये ४६४८ पुरुष र ४९०२ महिला रहेका थिए भने यहाँ १५५६ घरधुरी रहेको थियो। यो हाल मटिहानी नगरपालिकामा पर्दछ।

यसको साविकका १,२,८ नम्बर वडाहरू मटिहानी नगरपालिकाको वडा नम्बर १ हो भने ३,४,५,७ नम्बर वडाहरू वडा नम्बर २ र ६,९ वडाहरू वडा नम्बर ३ हो।
सन्दर्भ सामग्रीहरू

श्रेणी:महोत्तरी जिल्लाका ठाउँहरू
धिताल

धिताल नेपालको पहाडी ब्राह्मण जाति खस बाहुनको थर हो ।
धितालहरूको उद्गम स्थल

धिताल शब्दको उत्पत्तिमा विचार गर्दा यो शब्द नेपालको जुम्ला जिल्लाको सिंजामा पर्ने धिंतामा बस्नेहरूलाइ धिताल भनिएको हो भनि अहिलेसम्मका प्रमाण तथा खोज र विश्लेषणबाट पुष्टि हुन्छ । खास गरी कालिकोट जिल्लाको सान्नी भन्ने ठाउँमा बस्ने गौतम गोत्री सञ्ज्यालहरूको पूर्खाहरू मध्य एक भाइ जुम्लाको धिता गई बसेको र उनिहरू बसेको ठाउँको आधारमा धिताल भनिएको भन्ने पुष्ट प्रमाण छ । त्यही धिताबाट विभिन्न राम्रा तथा नराम्रा कारणहरूले धिताल भनिने गौतम गोत्री सञ्ज्यालहरू नेपालका विभिन्न जिल्लाहरूमा गएको इतिहास देखिन्छ ।

अर्का धितालहरु गाेर्खाका धितालहरु हुन् जाे काैडिन्य गाेत्र हुन् । उनीहरुकाे इतिहास भिन्नै छ । उनीहरुकाे पूर्खा ढु‌गाना हाे । राजा पृथ्वीनारायण शाहले नेपाल एकिकरण गर्दा खेरीको समयमा केही समयको लागि युद्धविराम हुँदा युद्धका हातहतियारहरु गोर्खाका ति ढुंगानाहरुलाई जिम्मा लगाइएको थियो । भने पछि राजा पृथ्वी नारायण शाहले उक्त हातहतियार फिर्ता माग्दा उक्त सामानहरु जस्ताको तस्तै राजालाई फर्काएको हुँदा राजा पृथ्वीनारायण शाहले ती ढुंगाना जातका ब्राह्मणहरुलाई धितोवाला कायम गरेका थिए । पछि धितोवाला शब्द अपभ्रस भई धिताल रहन गयो भन्ने भनाई छ ।
धितालहरूको बस्ती

जुम्लाको धिताबाट गएका गौतम गोत्री सञ्ज्यालहरूलाई धिताबाट अन्यत्र गएका हुनाले धिताल हो । धिताका धितालहरू विभिन्न समयमा विभिन्न कारणले नेपालको पूर्वी भू-भागतिर लागेका थिए । धिता छोडेर अन्यत्र गएका धितालहरू पूर्व काभ्रे, सिन्धुपाल्चोक काठमाडौंसँग जोडिएका क्षेत्रहरूमा, काडमाडौंको उत्तर-पश्चिमी काठ क्षेत्रमा फैलिएको पाइन्छ । त्यस्तै भक्तपुरमा पनि गौतम गोत्री धितालहरू रैथाने भई बसेको पाइन्छ ।

ती धितालहरु नेपालको गोर्खा जिल्लालाई मुल थलो मान्दछन् । अहिलेको पोखरामा भएको बिन्दबासिनी माता पहिले गोर्खामा थियो । यही धितालहरुको पुर्खाले कुल देवता मान्दै आएको बिन्दबासिनी मातालाई कास्कीको पोखरामा लगी स्थापना गरेका हुन् भन्ने किन्बदन्ती रहेको छ ।
फरक मत

जुम्ला धितालिहीका धितालहरू त प्रष्टरूपमा सान्नीका सञ्ज्याल नै भएको प्रमाणित छ, यसको प्रमाण रूपमा अहिले पनि सान्नीका गौतम गोत्री सञ्ज्यालहरू "एक भाइ धिताल, एक भाइ सञ्ज्याल" भनेर उखानै गर्दछन् । तर कतिपय धितालहरूले अर्कै गोत्र भन्ने गरेको पनि पाइएको छ । यदी जुम्लाको धितालिहीको धितालसँग पुर्खा जोडिन्छ भने त्यो नितान्त गौतम गोत्री धिताल हो । किनकी धिताका धितालहरू भनेका कालिकोटको सान्नीबाट गएका जुम्ला तर्फ गएका सञ्ज्याल नै हुन् । अहिलेसम्म कर्णाली अञ्चलमा धिताल र सञ्ज्याल भाई-भाई भइ बसेको इतिहास प्रष्ट छ । तसर्थ आफ्नो पुर्खा जुम्ला धिताली बताउने नेपालका जुनसुकै ठाउँका धिताल भए पनि ति निसन्देह गौतम गोत्री धितालहरू हुन् ।
यस थरका व्यक्तिहरू

*श्रेया धिताल, नेपाली पौडीबाज
*कुमुद धिताल, नेपाली-अष्ट्रेलियाइ मुटु विशेषज्ञ
यो पनि हेर्नुहोस्
स्रोत


श्रेणी:खस जातिका थरहरू
धो

नेपालको पूर्व प्रशासनिक विभाजन अनुसार, मध्यपश्चिमाञ्चलविकास क्षेत्र विकास क्षेत्रको कर्णाली अञ्चल, डोल्पा जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ९२३ रहेको थियो जसमध्ये ४१७ पुरुष र ५०६ महिला रहेका थिए भने यहाँ २१२ घरधुरी रहेको थियो। यो हाल डोल्पोबुद्ध गाउँपालिकामा पर्दछ।

यसको साविकका १-४ वडाहरू डोल्पोबुद्ध गाउँपालिकाको वडा नम्बर १ हो भने ५ नम्बर वडा वडा नम्बर २ र ६-९ वडाहरू वडा नम्बर ३ हो।
सन्दर्भ सामग्रीहरू

श्रेणी:डोल्पा जिल्लाका ठाउँहरू
ढोढरी

नेपालको पूर्व प्रशासनिक विभाजन अनुसार, मध्यपश्चिमाञ्चल विकास क्षेत्रको भेरी अञ्चल, बर्दिया जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या १००५९ रहेको थियो जसमध्ये ४८२७ पुरुष र ५२३२ महिला रहेका थिए भने यहाँ १८९८ घरधुरी रहेको थियो। यो हाल मधुवन नगरपालिकामा पर्दछ।

यसको साविकका ४,९ वडाहरू मधुवन नगरपालिकाको वडा नम्बर ३ हो भने १-३,५-८ नम्बर वडा वडा नम्बर ४ हो।
सन्दर्भ सामग्रीहरू

श्रेणी:बर्दिया जिल्लाका ठाउँहरू
ढोरफिर्दी

नेपालको पूर्व प्रशासनिक विभाजन अनुसार, पश्चिमाञ्चल विकास क्षेत्रको गण्डकी अञ्चल, तनहुँ जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ११९९४ रहेको थियो जसमध्ये ५१६८ पुरुष र ६८२६ महिला रहेका थिए भने यहाँ ३००५ घरधुरी रहेको थियो। यो हाल शुक्लागण्डकी नगरपालिकामा पर्दछ।

यसको साविकको १-२,७ वडाहरू शुक्लागण्डकी नगरपालिकाको वडा नम्बर ९ हो भने ३ नम्बर वडा नम्बर ८ र ४,५,६,८,९ वडाहरू वडा नम्बर १० हो
सन्दर्भ सामग्रीहरू

श्रेणी:तनहुँ जिल्लाका ठाउँहरू